מדיסון ביר

קורות חיים

ביר נולדה ב-5 במרץ 1999, ביריחו, לונג איילנד, ניו יורק, ארצות הברית, לרוברט ביר, העוסק בבניית בתים יוקרתיים וטראסי ביר, מעצבת פנים. יש לה אח צעיר בשם ריידר. הוריה גרושים ואביה התחתן מחדש. ביר היא יהודייה ממוצא אשכנזי.

קריירה

ביר התחילה לפרסם סרטונים ביוטיוב לקאברים שעשתה לשירים פופולריים בתחילת 2012. הם זכו לתשומת לב של כוכב הפופ ג'סטין ביבר, אשר צייץ קישור לקאבר שעשתה לשיר "At Last" של אטה ג'יימס ליותר מ-25 מיליון עוקבים. דבר זה עזר לביר לקבל תשומת לב רבה יותר ברחבי העולם ובטוויטר ולקבל סיקור תקשורתי משמעותי. ביבר החתים את ביר באופן אישי בחברת התקליטים בה הוא חתום, Island Records. ביר מנוהלת על ידי המנהל של ביבר, סקוטר בראון.
ביר השתתפה עם מפלצת גבוהה והקליטה את שיר הנושא "We Are Monster". בפברואר 2013, שחרר קודי סימפסון את שירו "Valentine" עם ביר, ששודר ברדיו דיסני, אך מעולם לא שוחרר רשמית.
ב-12 בספטמבר 2013, ביר הוציאה את סינגל וקליפ הבכורה שלה, "Melodies".‏ הקליפ בהשתתפות ביבר כאורח. השיר נשלח לרדיו ב-1 באוקטובר 2013. השיר יצא להורדה דיגיטלית ולסטרימינג. הבתחילת הקליפ ניתן לראות את ג'סטין ביבר משוחח עם חברו, המורה של ביר. הקליפ צבר ב-12 השעות הראשונות שלו כ-500 אלף צפיות ביוטיוב.
ב-2014 יצא הסינגל השני של ביר Unbreakable‏.  הייתה בחירה קשה עבור ביר, הוריה וצוות הניהול שלה על האם לשחרר את "Unbreakable" כסינגל או לא. מדיסון רצתה לשחרר כסינגל שאנשים יוכלו לשמוע ולרומם אותם כאשר הם נמצאים ברגעי משבר. היא אמרה שהיא אוהבת את השיר של קייטי פרי, Firework ורצתה מסר דומה. מדיסון צילמה את הקליפ בתחילת יוני 2014 והוציאה את הקליפ באותו היום בו יצא השיר, 17 ביוני 2014.
ב-6 בדצמבר 2014, הגיעה ביר למיליון עוקבים בטוויטר.
ב-2019 הגיעה לשניים וחצי מיליון עוקבים.
ב-16 בפברואר 2015, הוכרז כי ביר תשתתף בסינגל החדש של DJ's Mako ושמו של הסינגל "I Won't Let You Walk Away". השיר יצא להורדה דיגיטלית ב-24 בפברואר 2015 יחד עם הווידאו קליפ.
ב-28 ביולי 2015 הודיעה שנבחר תאריך שחרור לסינגל חדש. מדיסון אישרה את השם לסינגל All for Love  בראיון למגזין "גליטר". הסינגל  התפרסם ב-18 בספטמבר 2015. הוא הופץ כסינגל לiTunes ולאתרי הורדה דיגיטליים אחרים.  השיר קיבל תמיכה בטוויטר של אמנים מפורסמים כגון: שון מנדס, The Vamps, ג'סטין ביבר ועוד. בקליפ ניתן לראות את האמנים בתחרות מכוניות מרוץ במדבר חול.
ב-2015 שוחרר השיר Something Sweet לסטרימינג ולהורדה דיגיטלית. ביום שחרור השיר, מדיסון הופיעה עם ג'ק & ג'ק בקונצרט באומהה, נברסקה.

As She Pleases

ביר הקליטה את מיני-האלבום הראשון שלה "As She Pleases" במשך כ-3 שנים. האלבום שוחרר ב-2 בפברואר 2018. ביר לקחה חלק בכתיבת רוב השירים באלבום. ביר עבדה עם ריי ומדיסון לאב על כמה שירים באלבום. היא התחילה את מיני סיבוב ההופעות שלה ב-11 במרץ כדי לתמוך במיני האלבום. שני שירים שנכללו באלבום יצאו כסינגלים: Dead ו-Say It to My Face.
"Dead" שוחרר ב-19 במאי כסינגל הראשון ממיני האלבום. ביר העלתה תקציר לשיר ב-12 במאי לחשבון האינסטגרם שלה. בשיר, שרה ביר על מאהב שלא עושה את הדברים הנכונים, ואינו מתייחס אליה כפי שהיא הייתה רוצה, אבל תמיד אומר לה איך הוא לא יכול לחיות בלעדיה. בפזמון השיר, היא שואלת את מאהבה: "אמרת שאתה לא יכול לחיות בלעדי, אז למה אתה עדיין לא מת? למה אתה עדיין נושם?". הווידאו קליפ הועלה לערוץ הVevo של ביר ביוטיוב ב-2 באוגוסט 2017, ומאז צבר כמעט 27 מיליון צפיות.
ביר הוציאה את "Say It to My Face" ב-3 בנובמבר 2017 כסינגל השני ממיני האלבום. הווידאו קליפ הועלה לערוץ ה-Vevo של ביר ביוטיוב ב-15 בנובמבר 2017. אחד מכותבי השיר, פרד בול, עבד בעבר גם עם ריהאנה, ליטל מיקס וג'סי וור. דה ווידבויס הוציא כמה רמיקסים לשיר. בתחילת הקליפ, ניתן לראות טלוויזיה ישנה בחדר די חשוך ומדיסון שוכבת בחדר על מיטה. בהמשך הקליפ, רואים את מדיסון בטלוויזיה שרה. בקליפ, הרקדנים מנקים את החדר, שוטפים כלים ועוד. כמו שהקליפ התחיל כשרואים טלוויזיה בחדר חשוך, גם בסוף הקליפ רואים את אותה הטלוויזיה.

סיבובי הופעות

(As She Pleases Tour (2018